كلمات سلوم السراحين اداء وليد الشهري كلمات المهندس احمد نايف السالم كلمات الشيلات سلوم السراحين مكتوبة
حبيته واحبه على شده ولين
واعصي هوى نفسي واطاوع مزاجه
حنا كذا السرحان في الحب وافين
لا اظلم طريق الخل حنا سراجه
هذي سلوم الحب عند السراحين
الصدق درعه والمروه سياجه
من عزة الغيمه وطهر الرياحين
خذنا ومن صفو البحر وانزعاجه
لوكان للحب المبجل عناونين
حنا حصونه في الخلايق وتاجه
دمع الجميدي اللي يجمده ف العين
محشوم مهما الوجد زاد اختلاجه
حافض غلا المحبوب في القرب و البين
يوم الزمان يضيق ويوم انفراجه
في ضيقته ما انتظر منه تبيين
انسى احتياجاتي والبي احتياجه
غرامنا عذري عفيف المضامين
يشبه شذى المسك العريق امتزاجه
ياكننا لاهل المحبه سلاطين
يسعدنا في المحبوب طول ابتهاجه
لاهل الهوى حنا نرجح موازين
والوجد تصبير الخوافق علاجه
وحنا قبل مجنون ليلى مجانين
بالجود مثل الرعد ثاير عجاجه
بيض النوايا مثل الامزان صافين
والشوق فينا دوم نخفي هياجه